text: Par fejrer 75 års bryllupsdag
  24 maj 2011 kl. 09.26
  Magna og Jens Lyhne Christensen, Lyngparken i Varde, har i dag været gift i 75 år. Mærkedagen kaldes et atombryllup eller en kronjuvelbryllup.
  Parret på 96 og 97 år har drevet landbrug i Lunde.
  Som andre ægtepar har de haft deres skærmydsler gennem de mange år. Magna Christensen kalder det "småbøvl".
  - Men det er ikke noget at snakke om, siger hun.
  Parret har fire børn, der i dag er mellem 60 og 74 år.
  Magna Christensen bragte fødegården ind i ægteskabet, og den drives nu videre af den yngste datter, Sinne Kristensen, og hendes mand.
  Dagen fejres på plejecentret og på fødegården i Lunde med 35 gæster.
   
  Kun to par i Danmark kommer hvert år så langt, at de kan fejre deres 75 års bryllupsdag.
  